**Ascultă iubito, greierii**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vom fi noi doi în umbra lunii

cu nopţile despletite-n păr

chiar dacă fânul copt cu miros de rugină

ne cheamă să ascultăm greierii

ce-ţi cântă nepăsători între coapse,

sprinţari în ierburile coapte,

lipsiţi de somn

în arcuş pentru viorile pământului.

Ascultă-i iubito cum se întrec în crii, crii

până-n târziul fantasmelor ciudate

când umbrele noastre intră-n lumea

singurătăţilor din oraşul de blocuri

în care ne închidem imuni

la fapte şi întâmplări.

Ne urmăresc din balcon priviri curioase

ţinându-ne de mână

până la despărţirea c-un sărut,

mulţumit mă-nchid în pătratul de beton

în care timpul arde fără flacără

şi trece nevăzut de ochii oglinzii.

. |